IZINTO NGEZINTO.

Imfuduka :—Siva ukuba inkoliso yama Bulu ebese Rafu, ufudukile, abekise e Transvaal.

Ngase Komani, ngenye imini uloliwe wanyatela inkabi yenkomo, watsho wayenza amasuntsu.

Ukuvulwa kuka loliwe :—Siva ukuba uloliwe opakati kuka Nozidwaba (Sterkstroom) ne Molteuo uvulwe pakati kuyo lenyanga isand’ ukufa.

U Samuel Moroka kunye namagosa ake, kuvakala ukuba ityala labo alikade liziswe ncamini. Kodwa ke kuvakala ukuba lisatetwa.

E London :—Siva ukuba ngoku impilo yalomzikazi ayiko kanye. Kutiwa kwenye iveki inani lababubileyo libe kwi 1,624. Abafeke zizifo ngezifo.

Itea e Natal :—Siva ukuba ibatu letea ekula e Natal, belitunyelwe e London ukuba liye kukangelwa ukuba lifanelwe ukudla nina entengisweni. Inani ke elimiselweyo libe zi 2s. 9d. ngeponti.

Inxwaleko zelanga:—Siqonda ukuba into eninzi yamafama esitili sakwa Komani, kufuneke ehambe efuna indawo zempiliso ngenxa yokubalela. Apo ke into eninzi yawo ilahlekwe yimpahla yayo ngokubamba ibutisa.

Amapolisa:—Siva ukuba amapoliaa ezitili zase Qonce nase Komani aditywe enziwa umhlambi omnye. Inkosi yawo iyakuba ngu Mr. H. L. Davies, obeyintloko yala akwa Komani, apo ke aza kuba kona kuse Qonce.

Amagqira Antsundu :—Siva ukuba igqira elalifakwe entolongwreni. ngokunika amayeza ngapandle kwemvumelo, siva ukuba likululwe ngendawo yokuba akubangako nto ibangele ukuba ligwetywe ngokunika amayeza lawo.

Umdlalo webola:—Lomdlalo apa uvulwe nge match ebi pakati kweqela lamadodana angabasebenzi apa, neqela lamadodana alunge kulomzi wase Station. Umdlalo lowo ke upelele ekudliweni kwama Station ngohlobo oloyikisayo

Ozibuleleyo :—E Colesberg i Jelmani ebeliligqira lamahashe, lifunyenwe lifile lizite ntyi ngesikafu emqaleni. Imbangi yokuzibulala akuko bani uyazileyo, kodwa ke noko kutiwa indoda leyo ibingumntu ongqondo ingeyonke kakadeni.

U Mpatiswa Micimbi yaba Ntsundu:—Lendoda kutiwa kwintlanganiso ebise Mtata, imngxolise kakulu u Nehemiah Tile, indodana entsundu, eyayiyele entlanganisweni apo ukufunda ipepa lesicelo saba Tembu sokuba bapume pantsi kolaulo lwe Koloni.

Owenzakele ENXILILE Burghersdorp kutiwa lati ilawu elitile linxilile kanye, laya lahlala pantsi kwelitve elalibuqolomba. Kubonakala ukuba malibe lalicopile kanye ilitye elo, kuba wati esahlala, laya lawa lipela pezu kwake, latsho layivikiva tu kanye yona imilenze. Kutiwa lite noko ihle yanqunyulwa yomibini imilenze lahla laqauka lona kwangoko kuhlwa.

Ijaji yapesheya nokukatsa —Ijaji yapesheya abati ngu Mr Justice Day, kutiwa wati kwinteto yake e Liverpool— Inkoliso ye Jaji ayiyitandi into yokukatswa kwabantu, kodwa ke yena ubona iyeyona ndlela ingabanga ukuba abantu boyike ukwenza izinto ezimbi, ngoko ke yena ubona ifanelekile ukuba isetyenziswe kumatyala amakulu.

Ukwanda kwamabanjwa.—Ngenxa yokuba amabanjwa ade ngenye iveki e Bofolo afikelela kumashumi omatandatu anambini, lide ipepa lase Bofolo litakazele lincame ukuba ntle nokuba mnandi kwalonto, litsho ke liti lonto ixela inkutalo yamapolisa. Into embi tina inye, kuba sisazi ukuba lonto ingako iyawa ngama kowetu.

Ijaji e Colesberg.—Kutiwa ite Ijaji e Colesberg xa iza kuwisa isigwebo ku Mlungu owaye netyala lokubo igusha, yavakala isiti : Yona okukokwayo ukuba umteta wekatsi ube umiswe wanguwo ibiseliya kupuma ekubeni yi Jaji kanye, kuba ingayitandi indawo yokubona umntu omhlope exatulwa umhlana nge katsi. Itsho ke inkabi yasiwisa isigwebo esibe yiminyaka esixenxe entolongweni.

E Glen Grey:—Sifumana kwelase Bini (Journal) ukuba imantyi yase Monti ibe ihlangene nento eninzi yama fama, ebihlanganisene ukuza kunika ingxelo ngezikalazo zayo e mantyini apo, malungana nokubiwa kwempahla yawo. Ate akuba etete agqiba, yati imautyi ivuyile ukuba ibeko, kodwa ke okwangoku into angayenzayo kukumisa ama polisa kulomgama, ngendawo yokuba abamnyama bafuduswe, njengokutsho kwabo, woke ayisingise ku Rulumente.

KUMANDLA WASE GCUWA.

ISIGIDIMI SAMAXOSA OCTOBER 01, 1884 7

INTLANGANISO yamalungu ebandla eliyi—“ Wesleyan  
Teachers’ Association ” iyakuba sesikolweni sase Heald

Town ngolwe 3 October. Kolindelwa ke iqela elimnandi.

Heald Town,

September 9th, 1884.

Ababanjwe ngenyama :—Sifumana kwipepa lase Nyara ukuba ngamhla utile ati amadoda antsundu amane, awayevela ngase Nyara apo esiya ngase Kobonqaba, ati ngokumana edluladlula kwigusha zabelungu zibiyelwe ezintangweni zingenabalusi, adakwenye indawo atsalwa yi nkabi yegusha enkulu kunene, ekutiwa yeyezigusha zivela pesheya. Into ke leyo abate bakuba beyixelile bafika iyintlama. Bayitwele ke abaduna behamba beyitya bada beza e Kobonqaba. Kute kona besahleli pambi kwe offisi, lati i kostauli lamangaliswa kukutyeba komlenze owawusasele. Ekute ekubuzabuzeni lada lafumana ukuba ngamasela. Amadoda lawo sitetanje asentolongweni.

ISAZISO.

NJENGOKUBA ndisiva ukuba kuko udaba olulahlekisayo lokuba ndiwuyekile umsebenzi wam wokumela

amatyala, Iwaye oludaba lundenzakalisa emsebenzini.

Ndiyazisa kuzo zonke izihlobo zam e Mamfengwini kwe lika Blyth ukuba i Ofisi yam ndiya kuyivula e Ngqamakwe nge nqu, nge 1st ka October, 1884, lo uzayo. Enditemba ukuba izihlobo zam ezise Tsomo, nase Ngqamakwe zondixasa kwanjengoko kwangapambili. Zonke incwadi zebizinesi yam ese Mamfengwini zotunyelwa e Ngqamakwe. Incwadi zezihlobo, nebizinesi ekuma Ngqika zotunyelwa apa ekaya. Iveki yokuqala neyokugqibela enyangeni ndobako nge nqu e Ngqamakwe.

ANDREW GONTSHI. Aloeville,

On Kei River,

Kentani District,

12 September, 1884.

EMPAHLA incazo siyinika ngapantsi apa, yimpahla  
efunyenwe eseleni; eyakutike itengiswe kwifandesi

lanyanga ntatu, ngolokuqala ku October, pambi kwenkudla  
yamatyala e Ntlambe.—

Imazi egwangqakazi yehashe, empakamo ukwiminwe eli  
15, enesilonda emhlana, yati faka-faka ngomcokoso esandandeni, ete ukupaulwa kwafuziswa iceba lenyanga. Yimazi  
eseyikulile nentloko seyibukutuka.

Imazi emtuqwakazi, enopau oluselutsha kwindlebe yokohlo, ebudala bukwiminyaka emine.

R. W. STANFORD.

Umantyi.

E Gcuwa,

19th Sept., 1884.

ALE impahla siyilandelisa ngapantsi apa, ifunyenwe  
ibadula kwesi siqingata sase Gcuwa, eyotike ingabanga nabani uyifanisayo, eze ayikupe, iye itengiswe kwifandesi lanyanga ntatu e Ntlambe, eloba ngolokuqala ku  
October.—

Inkabi yehashe emtuqwa, eludevu lumhlope pezu komlomo, emsila upitikeze ngobungwevu, ekwiminyaka emine  
ubudala.

Inkabi yenkomo emdaka, ekolise ukuba mhlope ngapantsi, epaulwe kwindlebe zombini.

Inkatyana emnyama elupau lufuziswe iceba lenyanga.

Inkatyana ekwamnyamana etiwe qumpu qumpu kwindlebe zombini.

Inkabi enala ngokubomvu, eyenziwe inkonjane kwindlebe  
yokohlo, yatiwa cupe kodwa kweyokunene.

Inkatyana egwangqa ebityileyo, enopau kwindlebe yokohlo.

Inkabi ebomvu emhlope, ngapantsi, emanqina angasemva  
makulu, yatiwa pumpe kwindlebe yokunene.

R. W. STANFORD.  
Umantyi.

Kwi Office ye Mantyi,

B Gcuwa,

17th Sept., 1884.

N

L